সরকারি সিটি কলেজ, চট্টগ্রাম
সরকারি সিটি কলেজ, চট্টগ্রাম হলো চট্টগ্রামের আইস ফ্যাক্টরি রোডে অবস্থিত একটি সরকারি উচ্চ মাধ্যমিক ও স্নাতকোত্তর শিক্ষাপ্রতিষ্ঠান। এটি ১৯৫৪ খ্রিষ্টাব্দে চট্টগ্রাম নাইট কলেজ হিসেবে প্রতিষ্ঠিত হয়। ১৯৭৯ খ্রিষ্টাব্দে এটিকে জাতীয়করণ করা হয়। বর্তমানে এই কলেজ চট্টগ্রাম বিশ্ববিদ্যালয় অধিভুক্ত। স্নাতক পর্যায়ে এখানে স্নাতক (পাস) সহ ৪ বছর মেয়াদি স্নাতক (সম্মান) কোর্স চালু রয়েছে। সম্মান কোর্সের মধ্যে বাংলা, ইংরেজি, ইসলামের ইতিহাস ও সংস্কৃতি, আরবি, পদার্থ, রসায়ন, গণিত, অর্থনীতি, মনোবিজ্ঞান, পরিসংখ্যান, হিসাববিজ্ঞান, ব্যবস্থাপনা, দর্শন, রাষ্ট্রবিজ্ঞান, উদ্ভিদ বিজ্ঞান, প্রাণী বিজ্ঞান ও অন্যান্য বিষয় রয়েছে।